Ved alle thailandske valg er [[stemmekøb]] udbredt - det vil sige, at mod en økonomisk ydelse forventes en stemmeberettiget at give sin stemme til en i forvejen aftalt kandidat - hvorfor lokale valgfunktionærer er meget opmærksomme på påstande om, at kandidater har tilbudt penge i bytte for stemmer. Allerede inden SOA-lokalvalget i november 2021 havde valgkommissionen modtaget omkring 120 klager over valgforseelser, kommissionen arbejder sammen med politiet for at udrede valgrelaterede forbrydelser. ''University of the Thai Chamber of Commerce'' (dansk: ''Thailandske handelskammeruniversitet'') anslog, at mellem 20 og 30 milliarder [[baht]] (cirka 4-6 mia. [[DKK|kroner]]) ville skifte hænder under SAO-valgkampagnen i 2021, dog uden at nævne om skønnet omfattede penge brugt på stemmekøb.<ref name="20211127_PBS" />
Politik Samfund Historie Politiske_valg Mellemmenneskelige_forhold